da en da nl ca da da de es da da da da da da da da da da da da da da da da en da en nb nb nb nb da da da da de da da da da da da da da da da da da da nl da en da da es nl da
Halsnæs Kommune halter stadig bagefter i DI’s måling af erhvervsvenlighed | DI Hovedstaden
6.9.2022 19:30:00 CEST | DI Hovedstaden
Halsnæs Kommune er med en placering som nr. 76 ikke længere en af bundpropperne i DI’s årlige måling af kommunernes erhvervsvenlighed, men der er stadig plads til forbedringer. Springet frem i tabellen skyldes især, at virksomhederne belønner kommunen for at forbedre dialogen og informationen med erhvervslivet.
Der er stadig et stykke vej til en placering i den bedste halvdel, men Halsnæs har siden sidste års måling formået at knække kurven. Nu gælder det om at fastholde fokus på virksomhedernes rammevilkår.
- Der er grund til at rose Halsnæs Kommune for deres indsats for at komme i dialog med områdets virksomheder, herunder styrkelsen af kommunens information direkte til virksomhederne. Men der mangler stadig fokus på den kommunale infrastruktur og adgangen til arbejdskraft, som er de områder, virksomhederne selv peger på som de allervigtigste i forhold til deres vækstmuligheder, siger Peter Lanng Nielsen, formand for DI Hovedstaden.
I et område som Halsnæs spiller et velfungerende kommunalt vejnet en stor rolle for virksomhedernes udviklingsmuligheder.
- Effektive transportforbindelser er helt afgørende for virksomhederne i Halsnæs, dels for at kunne tiltrække kvalificerede medarbejdere og dels for deres distribution af varer og materialer. Skal virksomhederne fortsat skabe vækst og arbejdspladser til Halsnæs, så bør kommunen derfor prioritere investeringer i det kommunale vejnet, siger Peter Lanng Nielsen.
Målingen viser endvidere, at virksomhederne savner en stærkere kommunal indsats for at trække arbejdskraft til kommunen, herunder også at jobcentret i højere grad samarbejder med virksomhederne. Det samme gør sig gældende i arbejdet for, at flere unge vælger en erhvervsuddannelse, hvor virksomhederne også efterlyser flere tiltag fra kommunal side.
- Der er heldigvis relativt mange unge i Halsnæs, der vælger en erhvervsuddannelse, hvilket er rigtig godt for virksomhederne. Efterspørgslen på faglærte medarbejdere vil stige i de kommende år, og derfor er det vigtigt med et kommunalt fokus på fx erhvervspraktik for udskolingselever for derved at sikre, at de unge fortsat orienterer sig mod erhvervsskolerne, siger Jørgen Simonsen, formand for DI Byggeri Nordsjælland.
Byggeriets formand glæder også over, at Halsnæs Kommune opretholder en hurtig og effektiv byggesagshandling, hvilket har utrolig stor værdi for både borgere og virksomheder.
FAKTA OM LOKAL ERHVERVSVENLIGHED 2022
DI’s undersøgelse, Lokal Erhvervsvenlighed 2022, er Danmarks største undersøgelse af kommunernes erhvervsvenlighed. Det er 13. år i træk, DI laver en undersøgelse af den lokale erhvervsvenlighed.
7.915 virksomheder inden for DI’s brancher, blandt andet fremstilling, byggeri, transport, fødevarer, engroshandel, rådgivning og service, har svaret på undersøgelsen.
Undersøgelsen er sammensat af to typer af indikatorer: Et spørgeskema til virksomheder samt statistik. Typerne af indikatorer vægter 50/50 i kategorierne.
Resultaterne er opdelt i ti kategorier, der belyser forskellige centrale områder i de lokale erhvervsvilkår. Dette gør det muligt at se, hvordan kommunerne klarer sig på forskellige områder og ikke kun samlet set.
93 ud af landets 98 kommuner er inkluderet i undersøgelsen. De fem mindre kommuner Samsø, Langeland, Ærø, Læsø og Fanø deltager ikke, da det ikke er muligt at indhente et tilstrækkeligt antal svar i disse kommuner.
Følg Dansk Industri på:
Ditte Rieland, presserådgiver, tlf. 2246 7822
Anders Hjorth Jensen, chefkonsulent i DI Hovedstaden, tlf. 2713 4989
Peter Lanng Nielsen, formand i DI Hovedstaden, tlf. 4046 4790
Jørgen Simonsen, formand i DI Byggeri Nordsjælland, tlf. 4050 2640
Information om DI Hovedstaden
Følg pressemeddelelser fra DI Hovedstaden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Hovedstaden
Frederikssund Kommune er en af de mindst erhvervsvenlige kommuner i Hovedstaden6.9.2022 19:30:00 CEST | Pressemeddelelse
Hvert år måler DI erhvervsvenligheden i landets kommuner, og Frederikssund Kommune ligger i år nr. 87 på ranglisten. Det er kommunens hidtil dårligste placering i målingen og et markant fald i placeringen siden 2018, hvor den lå på en 39. plads.
Fortsat lav placering til Helsingør Kommune i DI-måling af erhvervsvenlighed6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Helsingør Kommune vurderer de lokale virksomheder, at kommunen har forbedret sig en smule i forhold til sidste år. Helsingør Kommune indtager nu en 84. plads mod sidste års placering som nr. 89.
Status quo på erhvervsvenligheden i Herlev Kommune6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Herlev Kommune vurderer de lokale virksomheder, at udviklingen står stille. På ranglisten indtager kommunen en placering som nr. 67. Det er en lille forbedring fra sidste års 68. plads.
Det offentlig-private samarbejde blomstrer i Hvidovre Kommune6.9.2022 19:30:00 CEST | Pressemeddelelse
En ny analyse af den lokale erhvervsvenlighed fra DI viser, at Hvidovre Kommune siden sidste år er faldet seks pladser tilbage til en 48. plads over landets mest erhvervsvenlige kommuner i år.
Lokal Erhvervsvenlighed 2022: Markant tilbagegang for Glostrup6.9.2022 19:30:00 CEST | Pressemeddelelse
DI er netop kommet med en ny måling, der kortlægger den lokale erhvervsvenlighed. Glostrup går markant tilbage og ender på en samlet 71. plads. Det betyder, at kommunen går 23 pladser tilbage fra sidste års 48. plads.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022